Mundbindene kan først hentes midt i næste uge.

Fra næste uge kan særligt udsatte personer gratis afhente mundbind. Regeringen har aftalt med kommunerne, at borgere for hvem anskaffelse af mundbind vil være en væsentlig økonomisk udgift, kan henvende sig til kommunen og få udleveret mundbind. Det drejer sig blandt andet om borgere på kontanthjælp, personer på integrationsydelse eller de mest socialt udsatte. Tiltaget kommer efter at mundbind fra lørdag vil være et krav i al offentlig transport og på alle tider af døgnet. Aalborg Kommune modtager senere fredag 260.000 mundbind. Mundbindende skal så pakkes om og fordeles. Det skal ske sundhedsmæssigt forsvarligt og derfor forventer kommunen først, at mundbindene kan uddeles fra en gang midt i næste uge. Borgere opfordres derfor til at holde sig orienteret på Facebook og på kommunens hjemmeside. Mundbindende forventes at blive uddelt i pakker på 5 eller 10 styk.